Kolonie

Mit **Kolonii** (vo , Land beaarbäite‘) häi d Grieche und d Fönizier in dr Antike e Dochderstadt (griechisch *Apoikia*) gmäint, bi de Röömer isch s e Siidlig *(colonia)* gsi, wo gründet worde isch, zum Gebiet z bsetze, in dr Nöizit aber isch s en uswärtigs Gebiet gsi, wo vom ene Staat abhängig gsi isch und kä äigeni politischi und wirtschaftligi Macht gha het *(Überseebsitz).*

Dr Begriff Kolonii hängt äng mit dr Kolonisazioon zsämme. Bi dr *Kolonisazioon* handlet es sich um e Landnaam. D *Kolonii* isch doorum im ene witere Sinn e Persooneverband im ene Gebiet usserhalb vom dradizionelle Siidligsgebiet. Im Beriich vo dr Politik verbindet mä mit däm au no e politischi Abhängigkäit vom „Mueterland“.

D Bildig vo Kolonie isch e wääsentligs Instrumänt für en imperialistische Staat gsi zum sini Macht uszdeene.

## Dr Kolonialismus

Dr modärn Kolonialismus het mit dr Erooberig vo Territorie mäistens usserhalb vo Öiropa dur d Spanier und Bordugiise aagfange, wo die erste globaale Wältriich gründet häi. Die bäide Impeerie häi vom 15. bis ins 20. Joorhundert bestande. Im Verdraag vo Tordesillas (1494) isch d Ärde in en östligi, bordugiisischi und e westligi spanischi Sfääre ufdäilt worde. Im Verdraag vo Saragossa isch das 1529 gnauer festgläit worde. Dää Verdraag isch im Brinzip bis 1777 in Chraft gsi.

## Arte vo Kolonie
Mä underschäidet verschiideni Arte vo Kolonie. So git s *Herschaftskolonie*, wo für die wirtschaftligi Usbütig vo dr Kolonii und zum d Imperialmacht strateegisch abzsichere, gründet wärde, *Stützpunktkolonie*, wo d Mariine, sig s die ziviili oder die mildäärischi, absichere und understütze, *Siidligskolonie*, wo s Mueterland mit äigene Bürger besiidlet und *Stroofkolonie*, wo Strööfling aane verbannt wärde.

## Liddratuur
* Francis Bacon: *Of Plantations* [1625]. In: John Pitcher (Hrsg.): *The Assays.* Harmondsworth 1985, S. 162 ff.
* Moses Finley: *Colonie: An Attempt at a Typology.* In: *Transactions of the Royal Historical Society.* 5th series, 26 (1976).
* Moses Finley und andere: *Geschichte Siziliens und der Sizilianer.* Münche 1989.
* Rober William Fogel: *Without Consent or Contract.: The Rise and Fall of American Slavery.* New York 1989.
* Lorenz Gonschor: *Kolonialismus und antikolonialer Widerstand im Pazifik der Gegenwart*. Blickpunkt – Kurzinformationen aus dem Pazifik, 12/2003.
* Ernst Grünfeld: *Hafenkolonien und kolonieähnliche Verhältnisse in China, Japan und Korea.* Jena 1913.
* Ernst Gerhard Jacob, Willy Schulz-Weidner: *Kolonien*. In: *Staatslexikon.* (Vierte Band). Verlag Herder, Freiburg 1959, S. 1130–1137.
* Heiko Herold: *Deutsche Kolonial- und Wirtschaftspolitik in China 1840 bis 1914. Unter besonderer Berücksichtigung der Marinekolonie Kiautschou.* 2. Uflaag, Köln 2006, ISBN 3-939424-00-5.
* Paul Mosley: *The Settler Economies. Studies in the Economic History of Kenya and Southern Rhodesia, 1900–1963.* Cambridge 1983.
* Jürgen Osterhammel: *Kolonialismus. Geschichte Formen Folgen*. 3. Uflaag. Kap. I., München 2003.
* Wolfgang Reinhard: *Kleine Geschichte des Kolonialismus* (= *Kröners Taschenausgabe.* Band 475). Kröner, Stuttgart 1996, ISBN 3-520-47501-4.
* Peter Walther (Uusegääber): *Deutsche Kolonien in frühen Farbfotografien*. CD-ROM in dr Räije *kleine digitale bibliothek*. Berlin 2007.
* Toubab Pippa: *Von der Bosheit im Herzen der Menschen – aus den Grauzonen der schwarz-weißen Geschichte Namibias.* Der Grüne Zweig 246, ISBN 3-922708-31-5.